Dacă vezi această uriașă rană în inima Călimanilor, îți poți da seama de ce agresiune este capabil omul, împotriva Naturalului…. în a sa intenție bună de a exista. Dinamitează munți întregi, îi transformă în halde de steril, dacă vrea să extragă de aici ceva sulf care îl interesează în ale lui industriale procese. Ce contează că existau pe aici peșteri cu formațiuni unice, de o splendoare inimaginabilă? Bummmmm! De se zguduia toată ființa când se năruia frumusețea și se transforma definitiv în praf. Dar, culmea, există și o oarecare frumusețe a dezastrului, estetica acestei catastrofe.

Când pătrunzi în aceste zone înalte, atunci când câte o zonă este învăluită în ceață, alta se deschide, și trebuie să faci câteva ture prin aer până apar condițiile care trebuie să fie… te simți destul de privilegiat că poți vedea ceea ce nimeni nu a văzut din acest unghi, din această dumnezeiască perspectivă. Și, totodată, ai oarecum datoria să încerci să faci cele mai bune imagini posibile, cu acele încadrări care să redea amploarea fenomenelor, detaliile și eventual toată atmosfera în așa fel încât cel care privește imaginea, să se simtă măcar pentru o secundă ca zburând pe acolo, printre cețurile și norii care acoperă marea exploatare din zona înaltă a acestui Munte.

Ha meglátod a Kelemen-havasok e sebét, rögtön evidens lesz milyen szinten árthat az ember a természetnek – a saját pillanatnyi érdekének nyomása alatt. Hegyeket robbant fel és meddőhányókká változtatja a tájat, ha valamennyi ként tud kinyerni a kőzetekből. És mit számít ilyenkor, hogy itt egyedi gyönyörűségű barlangok voltak egykor? Bumm neki! Az egész lényed beleremeg abba, amikor a hihetetlen szépségből csupán por marad. De van a rombolásnak is esztétikája, amikor ezekben a magas zónákban repülsz, és köd fedi a táj egy részét, míg más részek láthatóvá válnak. Több kört kell tenni, míg a megfelelő kondíciók kialakulnak. Ilyenkor azonban mindig különlegesnek érzed magad: onnan nézel a tájra, ahonnan még senki, egy „isteni” perspektívából. Ugyanakkor az a kötelességed, hogy a lehető legjobban kihasználd a helyzetet, és a lehető legjobb képeket készítsd el: olyan kivágásban, amely visszaadja a jelenségek arányait, a táj részleteit, tulajdonképpen az egész hangulatot: lehetőleg úgy, hogy aki rátekint a felvételre, egy másodpercre úgy érezhesse, hogy ott repül a magasban, a köd és felhők között.

::::::::

Pe lângă imaginile cu zona exploatațiilor miniere de suprafață, am mai introdus în această postare o serie de fotografii din zonele cu păduri și stâncării ale Călimanilor; din păcate, pădurea este afectată de numeroase tăieri, ceea ce face dificilă realizarea unor imagini care să arate cam cum putea să fie peisajul natural al zonei, în perioada când oamenii încă nu făceau ravagii; din cauza scârbei acumulate față de zonele cu defrișări din diferite alte masive, am evitat să mai fac poze cu aceste mârșăvii care se extind ca niște cancere prin pădurile Carpaților. Deși am avut coordonatele unora dintre punctele mai interesante ale zonei, fotografierea lor nu a putut să fie făcută deoarece norii acopereau o bună parte a peisajului; a zbura la vedere înseamnă să ocolești spațiile care au cețuri și nori, că altfel riști să te izbești de ceva stâncărie…

Acum am o serie de puncte GPS cu obiectivele care ar merita fotografiate la un următor zbor… cred că se poate ridica ștacheta destul de tare în ceea ce privește prezentarea în fotografie aeriana a acestei zone.

© dr. Peter Lengyel